ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
பாவினி  தலைவர் மற்றும் நிர்வாக இயக்குநராக அணுசக்தித்துறையின் சிறந்த விஞ்ஞானியான திரு. கே.வி. சுரேஷ் குமார் பொறுப்பு ஏற்பு
அணுசக்தித்துறையின் சிறந்த விஞ்ஞானி பட்டம் பெற்ற திரு. கே.வி. சுரேஷ் குமார் அவர்கள் பாரதிய நாபிக்கிய வித்யூத் நிகம் லிமிடெடின்  தலைவர் மற்றும் நிர்வாக இயக்குநராக 2ம் தேதி டிசம்பர் 2022 அன்று கல்பாக்கத்தில் பொறுப்பேற்றுள்ளார் அவரது பதவிக்காலம் 3 ஆண்டுகள் ஆகும்.
திரு. கே.வி. சுரேஷ் குமார் அவர்கள் இரசாயனப் பொறியியலில் பட்டம் பெற்று மும்பையில் உள்ள அணுசக்தி துறையின் பாபா அணு ஆராய்ச்சி மையத்தின் பயிற்சி பள்ளியில்  1985ம் ஆண்டு சேர்ந்தார். பயிற்சிக்குப் பிறகு 1986ம் ஆண்டில் கல்பாக்கதில் உள்ள சோதனை வேக ஈணுலையில்  ல் சேர்ந்தார். அங்கு திரவ சோடியத்தால் சூடாக்கப்படும் நிராவி தயாறிப்பான்  டர்பைன் ஜெனரேட்டர்  மற்றம் பல்வேறு நீர் மற்றும் நீராவி அமைப்புகளின் பயன்பாடுகளில் பணியாற்றினார். அவர் FBTRன் அணுஉலை வடிவமைப்பின் அணுமானங்களை சரிபார்க்க, இயற்பியல் மற்றும் பொறியியல் சோதனைகளை மேற்கொள்வதில் பெரும்பங்கு வகித்தார். அவர் அணுஉலையின் இயக்கம், சோடியம் அமைப்புகளின் செயல்பாடு, நீர் மற்றும் நீராவி சார்ந்த அமைப்புகள் மற்றும் FBTRல் உள்ள அனைத்து துணை அமைப்புகளிலும் பரந்த அனுபவம் பெற்றவர் ஆவார். அவர் அணு உலையில் பல மாற்றங்களை மேற்கொள்வதிலும், அணு உலை தொடர்ந்து செயலாற்றும் காரணியை மேம்படுத்துவதிலும் பெரும் பங்களித்தார். அவர் FBTRன் அணு உலை வசதிகள் குழுமத்தின்  இயக்குநராக 2016 முதல் நவம்பர் 2022 வரை பதவி வகித்தார். மேலும் FBTR, KAMINI அணுஉலை மற்றும் எரிபொருள் தயாரிப்பு துறையின் இயக்கத்திலும் பதவி வகித்தார்
திரு. கே.வி. சுரேஷ் குமாரின் பதவி காலத்தில் அவருடைய தொழில் நுட்ப மற்றும் தலைமை பண்புகளால், FBTR அதன் வடிவமைக்கப்பட்ட அளவான 40மெகா வாட்டிற்கு முதன் முறையாக உயர்த்தப்பட்டது. அவர் மேலும் அணுசக்தி துறை ஒழுங்கு வாரியத்தின்  பல குழுக்களிலும் மற்றும் கல்பாக்கதில் உள்ள முன்மாதிரி வேக ஈணுலையின்  திட்ட வடிவமைப்பு பாதுகாப்பு ஆய்வுக்குழுவின் தலைவராகவும் பணியாற்றினார்.
இத்தகைய பாராட்டுக்குறிய பிண்ணனியுடன் திரு. கே.வி. சுரேஷ் குமார் அவர்கள் பாவினி நிறுவனத்தால் கட்டப்படும் முன்மாதிரி வேக ஈணுலை  இயக்கி அதன் வணிக செயல்பாட்டை வெற்றிகரமாக செயல்படுத்துவதில் இந்நிறுவனத்தின் முக்கியமான கட்டத்தில் தலைவர் மற்றும் நிர்வாக இயக்குநராக  பொறுப்பேற்றுள்ளார்.
பிரதமர் அலுவலகம்
தேசிய தொழில் நுட்ப தினத்தையொட்டி இந்திய விஞ்ஞானிகளுக்குப் பிரதமர் நன்றி தெரிவித்துள்ளார்
நமது அறிவார்ந்த விஞ்ஞானிகளுக்கும் 1998-ல் வெற்றிகரமான பொக்ரான் அணுவெடிப்பு சோதனைகளுக்கு வழிவகுத்த அவர்களின் முயற்சிகளுக்கும் பிரதமர் திரு நரேந்திர மோடி நன்றியுணர்வை வெளிப்படுத்தியுள்ளார்.
டுவிட்டரில் பிரதமர் கூறியிருப்பதாவது;
"தேசிய தொழில்நுட்ப தினமாக இன்று நமது அறிவார்ந்த விஞ்ஞானிகளுக்கும் 1998-ல் வெற்றிகரமான பொக்ரான் அணுவெடிப்பு சோதனைகளுக்கு வழிவகுத்த அவர்களின் முயற்சிகளுக்கும் நாம் நன்றியுணர்வை வெளிப்படுத்துகிறோம். மிகச்சிறந்த அரசியல் துணிவையும், ராஜதந்திரத்தையும் வெளிப்படுத்திய ஒப்பில்லாத அடல் அவர்களின் தலைமைத்துவத்தை நாம் பெருமையுடன் நினைவுகூர்கிறோம். "
----------
(
பெண்கள் மற்றும் குழந்தை நலன் அமைச்சகம்
ஊட்டச்சத்து திட்டத்தின் கீழ் தமிழகத்துக்கு ரூ.250 கோடி ஒதுக்கீடு
மாநிலங்களவையில் கேள்வி ஒன்றுக்கு மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி இன்று அளித்த பதிலில் கூறியதாவது:
நாட்டில் ஊட்டச்சத்து குறைபாட்டை போக்க, ஊட்டசத்து திட்டம் கடந்த 2018ம் ஆண்டு, மார்ச் 8ம் தேதி தொடங்கப்பட்டது. 6 வயது வரை உள்ள குழந்தைகள், வளர் இளம் பெண்கள், கர்ப்பினி பெண்கள் மற்றும் பாலூட்டும் தாய்மார்கள் ஆகியோரின் ஊட்டச்சத்து நிலவரத்தை மேம்படுத்துவதை இத்திட்டம் நோக்கமாக கொண்டுள்ளது.
ஊட்டச்சத்து திட்டத்தின் கீழ் 2022 ஜனவரி 1ம் தேதி வரை மாநிலங்களுக்கு வழங்கப்பட்ட மொத்த நிதி மற்றும் செலவிடப்பட்ட நிதி விவரங்கள் இணைப்பில் கொடுக்கப்பட்டுள்ளன.
தமிழகத்துக்கு ரூ. 250 கோடியே 60 லட்சத்து 44 ஆயிரம் வழங்கப்பட்டுள்ளது. இதில் ரூ.218 கோடியே 79 லட்சத்து 36 ஆயிரத்தை தமிழகம் பயன்படுத்தியுள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1808684
விண்வெளித்துறை
2022-ன் இரண்டாம் காலாண்டில் ஈஓஎஸ்-02 செயற்கைக்கோள் செலுத்தப்படும்: மத்திய அமைச்சர் டாக்டர் ஜிதேந்திர சிங்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை வழங்கினார்.
2022-ன் இரண்டாம் காலாண்டில் ஈஓஎஸ்-02 செயற்கைக்கோள் செலுத்தப்படும். ஈஓஎஸ்-02 என்பது விவசாயம், வனவியல், புவியியல், நீரியல், மின்சக்தி மின்னணுவியல், எதிர்வினை சக்கரங்கள் போன்ற பல்வேறு புதிய தொழில்நுட்பங்களுக்கான செயற்கைக்கோள் ஆகும்.
2021-ன் 4-ம் காலாண்டில் செலுத்தப்படுவதற்கு திட்டமிடப்பட்டபோதிலும், பெருந்தொற்று பரவல், அதன் விளைவான ஊரடங்கால் உலகளாவிய மற்றும் உள்நாட்டு விநியோகச் சங்கிலியில் சீர்குலைவு, பணியாளர் பற்றாக்குறை உள்ளிட்டவை தாமதத்திற்கு காரணிகளாக இருந்தன.
ஈஓஎஸ்-03 செயற்கைக்கோள் தோல்விக்கான காரணங்கள் குறித்து டாக்டர் ஜிதேந்திர சிங் கூறுகையில், கிரையோஜெனிக் மேல்நிலையில் ஏற்பட்ட ஒரு ஒழுங்கின்மை தோல்விக்கு வழிவகுத்தது என்பதை ஆரம்ப கட்ட விசாரணைகள் குறிக்கின்றன என்றார்.
ஒழுங்கின்மைக்கான காரணங்களைக் கண்டறிய கல்வித்துறை மற்றும் இஸ்ரோவைச் சேர்ந்த நிபுணர்களைக் கொண்ட தேசிய அளவிலான தோல்விப் பகுப்பாய்வுக் குழு  உடனடியாக அமைக்கப்பட்டது. எதிர்கால ஜி.எஸ்.எல்.வி பயணங்களுக்கு கிரையோஜெனிக் மேல் நிலையின் வலிமையை மேம்படுத்துவதற்கான நடவடிக்கைகளை பகுப்பாய்வுக் குழு பரிந்துரைத்து.
இதைத் தொடர்ந்து, தேவையான மாற்றங்களுடன் கூடிய ஜிஎஸ்எல்வி வாகனம் 2022-ம் ஆண்டின் மூன்றாம் காலாண்டில் தயாராகிவிடும் என்று எதிர்பார்க்கப்படுகிறது
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814390
மின்னணு மற்றும் தகவல் தொழில்நுட்பம்
டிஜிட்டல் இந்தியா திட்டத்தின் கீழ் நிகழ்த்தப்பட்ட சாதனைகள்
இந்தியாவை டிஜிட்டல் அதிகாரம் பெற்ற சமூகமாகவும், அறிவு சார்ந்த பொருளாதாரமாகவும் மாற்றும் நோக்குடன் டிஜிட்டல் இந்தியா திட்டத்தை மத்திய அரசு தொடங்கியுள்ளது. ஒவ்வொரு குடிமகனுக்கும் ஒரு முக்கிய பயன்பாடாக டிஜிட்டல் உள்கட்டமைப்பு, தேவைக்கேற்ப நிர்வாகம் மற்றும் சேவைகள், குடிமக்களின் டிஜிட்டல் அதிகாரமளித்தல் ஆகிய மூன்று முக்கிய தொலைநோக்குப் பகுதிகளை மையமாகக் கொண்டது இந்தத் திட்டம். டிஜிட்டல் தொழில்நுட்பங்கள் ஒவ்வொரு குடிமகனின் வாழ்க்கையையும் மேம்படுத்துவதையும், இந்தியாவின் டிஜிட்டல் பொருளாதாரத்தை விரிவுபடுத்துவதையும், முதலீடு மற்றும் வேலை வாய்ப்புகளை உருவாக்குவதையும், இந்தியாவில் டிஜிட்டல் தொழில்நுட்ப திறன்களை உருவாக்குவதையும் உறுதி செய்வதே ஒட்டுமொத்த இலக்காகும்.
டிஜிட்டல் இந்தியா அரசுக்கும் குடிமக்களுக்கும் இடையிலான தூரத்தை கணிசமாகக் குறைத்துள்ளது. வெளிப்படையான மற்றும் ஊழலற்ற முறையில் பயனாளிகளுக்கு நேரடியாக கணிசமான சேவைகளை வழங்கவும் இது உதவியுள்ளது. இந்த செயல்பாட்டில், அதன் குடிமக்களின் வாழ்க்கையை மாற்றுவதற்கு தொழில்நுட்பத்தைப் பயன்படுத்துவதற்கான உலகின் தலைசிறந்த நாடுகளில் ஒன்றாக இந்தியா உருவெடுத்துள்ளது.
டிஜிட்டல் இந்தியா என்பது பல்வேறு மத்திய அமைச்சகங்கள்/துறைகள், மாநிலங்கள் மற்றும் யூனியன் பிரதேசங்களின் பல திட்டங்களை உள்ளடக்கிய ஒரு குடை திட்டமாகும்.
டிஜிட்டல் இந்தியா திட்டத்தின் கீழ் இந்திய பிபிஓ ஊக்குவிப்பு திட்டம்  மற்றும் வடகிழக்கு பிபிஓ ஊக்குவிப்பு திட்டம்  ஆகியவற்றின் மூலம் வேலை வாய்ப்புகளை உருவாக்க அரசு தொடங்கியுள்ளது. மேற்றகூறிய இரு திட்டங்களின் கீழ், 246 பிபிஓ/ஐடிஇஎஸ் அலகுகள் 27 மாநிலங்கள்/யூனியன் பிரதேசங்களை உள்ளடக்கிய செயல்பாடுகளைத் தொடங்கியுள்ளன. அவை 51,584 நபர்களுக்கு நேரடி வேலைவாய்ப்பை வழங்கியுள்ளன.
மாநிலங்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் மின்னணு மற்றும் தகவல் தொழில்நுட்பத் துறை இணையமைச்சர் ராஜீவ் சந்திரசேகர் இந்தத் தகவலைத் தெரிவித்தார்.
நிதி அமைச்சகம்
உலக வங்கி, ஆசிய வளர்ச்சி வங்கி மற்றும் சர்வதேச நாணய நிதிய மதிப்பீடுகளின் படி, 2021-24-ம் ஆண்டில் உலகில் வேகமாக வளரும் பெரும் பொருளாதாரமாக இந்தியா இருக்கும்
பரந்துவிரிந்த தடுப்பூசி வழங்கல், விநியோக சீர்திருத்தங்கள் மற்றும் ஒழுங்குமுறைகளை தளர்த்துதலால் ஏற்படும் லாபங்கள், வலுவான ஏற்றுமதி வளர்ச்சி மற்றும் மூலதன செலவினங்களை அதிகரிக்க நிதி கிடைத்தல் ஆகியவற்றால் 2022-23-ம் ஆண்டில் 8.0-8.5 சதவீத மொத்த உள்நாட்டு உற்பத்தி  வளர்ச்சியை இந்தியா காணும்.
2021-22-க்கான பொருளாதார ஆய்வறிக்கையை மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி நிர்மலா சீதாராமன் நாடாளுமன்றத்தில் இன்று தாக்கல் செய்தார். பொருளாதார மீட்சிக்கு ஆதரவளிக்கும் வகையில் நிதி அமைப்பு நல்ல நிலையில் உள்ளதால் தனியார் துறை முதலீடு வளர்ச்சியடைவதற்கான வாய்ப்புகள் அதிகளவில் உள்ளன என இது கூறுகிறது.
பெருந்தொற்று சார்ந்த பொருளாதார சீர்குலைவு இனி இருக்காது, பருவமழை வழக்கமான அளவில் இருக்கும், முக்கிய மத்திய வங்கிகளால் உலகளாவிய பணப்புழக்கத்தை திரும்பப் பெறுவது பரந்த அளவில் ஒழுங்காக நடைபெறும் , எண்ணெய் விலை $70- $75/பிபிஎல் எனும் வரம்பில் இருக்கும் மற்றும் உலகளாவிய விநியோகச் சங்கிலித் தடங்கல்கள் தொடர்ந்து சரியாகும் என்ற அனுமானத்தின் அடிப்படையில் 2022-23-க்கான வளர்ச்சிக் கணிப்பு அமைந்துள்ளது.
அறிக்கையின் முக்கிய அம்சங்கள் வருமாறு:உலக வங்கி, ஆசிய வளர்ச்சி வங்கி மற்றும் சர்வதேச நாணய நிதிய மதிப்பீடுகளின் படி, 2021-24-ம் ஆண்டில் உலகில் வேகமாக வளரும் பெரும் பொருளாதாரமாக இந்தியா இருக்கும்.2021-22ல் இந்தியப் பொருளாதாரம் 9.2% வளர்ச்சி அடையும்.முந்தைய ஆண்டில் 3.6% ஆக இருந்த விவசாய வளர்ச்சி 2021-22-ல் 3.9% வளர்ச்சி அடையும்.2020-21 ஆம் ஆண்டில் 7% தொய்வில் இருந்து 2021-22-ம் ஆண்டில் 11.8% ஆக வளரும் வகையில் குறிப்பிடத்தக்க வளர்ச்சியைத் தொழில்துறை எட்டவுள்ளது.கடந்த ஆண்டு 8.4% சரிவைச் சந்தித்த சேவைகள் துறை 2021-22-ல் 8.2% வளர்ச்சியை எட்டும்.அந்நியச் செலாவணி கையிருப்பு 2021 டிசம்பர் 31-ல் 634 பில்லியன் அமெரிக்க டாலர்களாக உள்ளது, 13 மாத இறக்குமதிகளுக்கு சமமாகவும், நாட்டின் வெளிப்புறக் கடனை விட அதிகமாகவும் இது உள்ளது.2021-22-ல் 15% வலுவான வளர்ச்சியை, முதலீடுகள் காணும் என எதிர்பார்க்கப்படுகிறது.2021 டிசம்பரில் நுகர்வோர் விலைக் குறியீடு  ஒருங்கிணைந்த பணவீக்கமான 5.6%, சகிப்புத்தன்மை இலக்கு வரையறைக்குள் உள்ளது,21 ஏப்ரல்-நவம்பருக்கான நிதிப் பற்றாக்குறை பட்ஜெட் மதிப்பீட்டில் 46.2% ஆக உள்ளது.பெருந்தொற்றுக்கு இடையிலும் மூலதனச் சந்தை ஏற்றம் கண்டுள்ளது; 2021 ஏப்ரல்-நவம்பரில் 75 ஐபிஓ வெளியீடுகள் மூலம் ரூ 89 ஆயிரம் கோடிக்கு மேல் திரட்டப்பட்டது, கடந்த தசாப்தத்தில் எந்த ஆண்டும் இல்லாத அளவுக்கு இது அதிக அளவு ஆகும்.மேக்ரோ-பொருளாதார நிலைத்தன்மை குறிகாட்டிகள் இந்தியப் பொருளாதாரம் நன்றாக உள்ளதாக பரிந்துரைக்கின்றன.
உள்துறை அமைச்சகம்
பத்ம விருதுக்கு விண்ணப்பிக்க நாளை கடைசி தினம்
2023 குடியரசு தினத்தன்று அறிவிக்கப்படும் 2023 ஆம் ஆண்டுக்கான பத்ம விருதுகளுக்கு கடந்த 2022 மே 1 முதல் 2022 செப்டம்பர் 15 ஆம் தேதி  வரை விண்ணப்பிக்கலாம் என அறிவிக்கப்பட்டுள்ளது. பத்ம விருதுகளுக்கு https://awards.gov.in என்ற முகவரியில் உள்ள தேசிய விருதுகளுக்கான இணையதளத்தில் ஆன்லைன் வழியில் மட்டுமே விண்ணப்பிக்க முடியும். இந்த விருதுகள் குறித்து மத்திய உள்துறை அமைச்சகத்தின் இணையதளத்தில் விருதுகள் மற்றும் பதக்கங்கள் பகுதியிலும், பத்ம விருதுகளுக்கான இணையதளத்திலும் தெரிந்துகொள்ளலாம். இந்த விருதுகளுக்கான சட்டங்கள் மற்றும் விதிகள் குறித்து https://padmaawards.gov.in/AboutAwards.aspx என்ற இணையதளத்தில் அறிந்து கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859275
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 164.44 கோடியைக் கடந்தது
நாட்டில் கடந்த 24 மணி நேரத்தில் 57 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 164.44 கோடியைக்  கடந்தது. 1,79,63,318 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 3,47,443 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,80,24,771 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 93.60 சதவீதமாக உள்ளது. கடந்த 24 மணி நேரத்தில் 2,51,209 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 21,05,611 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 5.18 சதவீதமாக உள்ளது.
கடந்த 24 மணி நேரத்தில் 15,82,307 கொவிட் பரிசோதனைகள் செய்யப்பட்டன. இதுவரை சுமார் 72.37 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 17.47 சதவீதமாக உள்ளது. தினசரித் தொற்று விகிதம் 15.88 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793132
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 101.7 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 101.7  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.42  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764455
(Visitor Counter : 157
கலாசாரத்துறை அமைச்சகம்
லலித்கலா அகாடமியின் முறையான தலைவராக பிரபல கலைஞரும், சிற்பியுமான திரு. உத்தம் பச்சார்னே நியமிக்கப்பட்டுள்ளார்
லலித்கலா அகாடமியின் முறையான தலைவராக திரு உத்தம் பச்சார்னே-யை குடியரசுத் தலைவர் நியமித்துள்ளார். திரு பச்சார்னே தாம் பதவி ஏற்ற நாளிலிருந்து மூன்றாண்டுகளுக்கு இந்தப் பதவியை வகிப்பார். திரு. பச்சார்னே, பிரபல கலைஞரும், சிற்பியும் ஆவார். கலைத்துறையில் பெரிதும் மதிக்கப்படும் அவர் பல்வேறு முக்கிய பதவிகளை வகித்தவர். தற்போது அவர் கோவா கலா அகடமியின் ஆலோசனைக் குழுவில் உறுப்பினராகவும், பி.எல்.தேஷ்பாண்டே அரசு லலித் கலா அகடமியின் ஆலோசனைக் குழு உறுப்பினராகவும், போரிவாலி ஜன்சேவா சாகாகாரி வங்கியின் இயக்குனராகவும் உள்ளார்.
அவருக்கு 1985-ம் ஆண்டு தேசிய லலித் கலா விருது, 1985-ஆம் ஆண்டு மகாராஷ்டிரா கவுரவ் புரஸ்கார் விருது, 1986-ஆம் ஆண்டு ஜூனியர் தேசிய விருது, பிரஃபுல்ல தஹானுக்கார் நிறுவனத்தின் 2017-ஆம் ஆண்டு ஜீவன் கவுரவ் புரஸ்கார் ஆகிய விருதுகளை பெற்றவர்.
முன்னதாக, 2018 மார்ச் மாதம் மத்திய பண்பாட்டு அமைச்சகத்தின் அகடமிகள் பிரிவு இணைச் செயலாளர் திரு.எம்.எல். ஸ்ரீவத்ஸவா லலித் கலா அகடமியின் தற்காலிக தலைவராக முறையான தலைவர் நியமிக்கப்படும் வரை நியமிக்கப்பட்டார்.
---
(Visitor Counter : 139
மத்திய அமைச்சரவை
இந்தியா மற்றும் இங்கிலாந்து, வடக்கு அயர்லாந்து இடையே கல்வித்தகுதிகளை அங்கீகரிப்பது தொடர்பாக பரஸ்பரம் மேற்கொள்ளப்பட்ட புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியா மற்றும் இங்கிலாந்து, வடக்கு அயர்லாந்து இடையே 25.04.2022 அன்று கல்வித்தகுதிகளை அங்கீகரிப்பது தொடர்பாக பரஸ்பரம் மேற்கொள்ளப்பட்ட புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தங்கள் நாட்டின் ஒரு வருட முதுநிலைப் பட்டப்படிப்புக்கு அங்கீகாரம் அளிக்குமாறு இந்தியாவிடம், இங்கிலாந்து கேட்டுக் கொண்டது. பின்னர் இது குறித்து புதுதில்லியில், கடந்த 2020ஆம் ஆண்டு டிசம்பர் 16ம் தேதி நடைபெற்ற இருநாட்டு அமைச்சர்கள் கலந்து கொண்ட கூட்டத்தில், இது குறித்து பரிசீலிக்க கூட்டு நடவடிக்கைக் குழு, அமைப்பதென முடிவு செய்யப்பட்டது. இதன் முதலாவது கூட்டம் கடந்த 2021 ஆம் ஆண்டு பிப்ரவரி 4-ம் தேதி நடைபெற்றது. அப்போது இருதரப்புக்கும் இடையே புரிந்துணர்வு ஒப்பந்தத்தை வரைவுசெய்ய ஒப்புக்கொள்ளப்பட்டது.
இந்தியா – இங்கிலாந்து இடையே மேற்கொள்ளப்பட்ட ஒப்பந்தத்தின் மூலம் பொறியியல், மருத்துவம், செவிலியர் படிப்பு, துணை மருத்துவ படிப்பு, மருந்தியல், சட்டம், கட்டடக்கலை உள்ளிட்ட தொழில்படிப்புகளில் ஒப்பந்தம் கையெழுத்தாகியுள்ளது. இதன் மூலம், கூட்டு அல்லது இரட்டை பட்டப்படிப்பு படிப்பதற்கான வசதிகள் ஏற்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857427
பெட்ரோலியம் மற்றம் இயற்கை எரிவாயு அமைச்சகம்
பிரதமரின் உஜ்வாலா திட்டத்தின் கீழ் தூய்மையான சமையல் எரிவாயு ஒதுக்கீடு
உஜ்வாலா 2.0 திட்டத்தின் கீழ் பொதுத்துறை எண்ணெய் நிறுவனங்கள் 01.03.2022 வரை 1 கோடி சமையல் எரிவாயு இணைப்புகள் வழங்கப்பட்டிருப்பதாக பெட்ரோலியம் & இயற்கை எரிவாயுத்துறை இணை அமைச்சர் திரு ராமேஸ்வர் தெலி கூறியுள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், நாட்டில் உள்ள அனைத்து வீடுகளுக்கும் தூய்மையான சமையல் எரிவாயு இணைப்பு வழங்குவதை உறுதி செய்ய, அரசு பல்வேறு நடவடிக்கைகளை மேற்கொண்டு வருவதாக தெரிவித்துள்ளார். தடையற்ற எரிவாயு இணைப்பு பெற ஏதுவாக 5 கிலோ சிலிண்டர்கள், ஏற்கனவே இணைப்பு பெற்றவர்களுக்கு இரண்டாவது சிலிண்டர் ஒதுக்கீடு, புதிய இணைப்புப் பெற ஆன்லைன் முறையில் விண்ணப்பித்தல், மின்னணு ரசீதுகள் வழங்கப்படுவதுடன், மாநில / யூனியன் பிரதேச அரசுகளின் ஒத்துழைப்புடன், தூய்மையான சமையல் எரிவாயு குறித்து விழிப்புணர்வு நிகழ்ச்சிகள் நடத்தப்பட்டு வருவதாக அவர் தெரிவித்துள்ளார்.
தமிழ்நாட்டில், 34,51,561 எரிவாயு இணைப்புகளும், புதுச்சேரி யூனியன் பிரதேசத்தில் 14,221 இணைப்புகளும் வழங்கப்பட்டிருப்பதாகவும் அமைச்சர் தமது பதிலில் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805739
விண்வெளித்துறை
விண்வெளிப் பொருளாதாரத்தின் முழு மதிப்புத் தொடரிலும் அரசு சாரா நிறுவனங்களின்  மேம்பட்ட பங்கேற்பிற்காக இந்திய விண்வெளிக் கொள்கை - 2023 இந்தத் துறையைத் திறக்கிறது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
விண்வெளிப் பொருளாதாரத்தின் முழு மதிப்புத் தொடரிலும் அரசு சாரா நிறுவனங்களின்  மேம்பட்ட பங்கேற்பிற்காக இந்திய விண்வெளிக் கொள்கை - 2023 இந்தத் துறையைத் திறக்கிறது என்று மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார்.
மாநிலங்களவையில் கேள்வி ஒன்றுக்கு டாக்டர் ஜிதேந்திர சிங் எழுத்துப்பூர்வமாக அளித்த பதிலில், "விண்வெளி நடவடிக்கைகளை மேம்படுத்துவதற்கும் அங்கீகாரம் அளிப்பதற்கும் ஒற்றைச் சாளர நிறுவனமாக இந்திய தேசிய விண்வெளி ஊக்குவிப்பு மற்றும் அங்கீகார மையத்தை  மத்திய அரசு அமைத்துள்ளது. இதற்கான பட்ஜெட் ஒதுக்கீடுகள்:
2021-22 ரூ.10 கோடி
2022-23 ரூ. 33 கோடி
2023-24 ரூ.95 கோடி
லிகோ-இந்தியா திட்டத்திற்கு மத்திய அரசு ரூ.2600 கோடி ஒப்புதல் அளித்துள்ளதாகவும், இது அணுசக்தித் துறையை முகமையாகக் கொண்டுள்ளதாகவும் டாக்டர் ஜிதேந்திர சிங் தெரிவித்தார். இந்தத் திட்டம் முடிந்ததும், ஈர்ப்பு அலைகளைக் கண்டறிவதற்கும் வானியல் தொடர்பான துறைகளில் ஆராய்ச்சி செய்வதற்கும் லிகோ-இந்தியா ஒரு தேசிய வசதியாக இயக்கப்படும் என்று அவர் கூறினார்.
சந்திரயான் -3 விண்கலம் 14 ஜூலை 2023 அன்று சதீஷ் தவான் விண்வெளி மையத்திலிருந்து 14:35 மணிக்கு எல்.வி.எம் -3 மூலம் வெற்றிகரமாக விண்ணில் செலுத்தப்பட்டது பற்றியும் அதன் தற்போதைய நிலை பற்றியும் டாக்டர் ஜிதேந்திர சிங் கூறினார்.
கப்பல் போக்குவரத்து அமைச்சகம்
மத்திய கப்பல் அமைச்சகத்தின் கீழ் இயங்கும் பொதுத் துறை நிறுவனங்கள் மற்றும் துறைமுகங்களின் ஊழியர்கள் ஒன்றிணைந்து ‘பிஎம் கேர்ஸ்’ நிதிக்கு ரூ. 7 கோடி
கொவிட்-19-க்கு எதிரான போராட்டத்துக்கு ஆதரவு அளிக்கும் வகையில், கப்பல் அமைச்சகத்தின் கீழ் இயங்கும் பொதுத் துறை நிறுவனங்கள் மற்றும் துறைமுகங்களின் ஊழியர்கள் ஒன்றிணைந்து `பிரதமரின் பேரிடர் கால குடிமக்கள் உதவி மற்றும் நிவாரண நிதிக்கு’  ரூ.7 கோடி மேல் நன்கொடை வழங்கியுள்ளனர்.
சென்னை துறைமுக பொறுப்புக் கழகத்தில் பணியாற்றும் 3891 ஊழியர்கள் ரூ.72,13,000-ம், வ.உ.சிதம்பரனார் துறைமுக பொறுப்புக் கழகத்தின் 691 பணியாளர்கள் ரூ.15,00,000-ம், காமராசர் துறைமுகத்தின் 102 ஊழியர்கள் ரூ.3,71,624-ம் நன்கொடையாக அளித்துள்ளனர்.
இந்த அமைச்சகத்தின் கீழ் இயங்கும் 12 துறைமுகங்கள் மற்றும் ஆறு பொதுத் துறை நிறுவனங்களில் பணியாற்றும் 29,027 ஊழியர்கள் சேர்ந்து தங்களின் ஒரு நாள் ஊதியத்தை நன்கொடையாக அளித்துள்ளனர். இதன்படி, பிஎம் கேர்ஸ் நிதிக்கு ரூ. 7,10,00,463 வழங்கப்பட்டுள்ளது.
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 189-வது நாள்: 42.75 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 42.75 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, சுமார் 39 லட்சம்  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 18,09,954 பயனாளிகள் தங்களது முதல் டோஸ் தடுப்பூசியையும், 1,92,363 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 13,52,21,119 பேர் முதல் டோசையும், 57,54,908 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
மத்தியப் பிரதேசம், மகாராஷ்டிரா மற்றும் உத்தரப் பிரதேசம் ஆகிய மூன்று மாநிலங்கள் ஒரு கோடிக்கும் அதிகமான தடுப்பூசிகளை 18-44 வயது பிரிவினருக்கு இது வரை செலுத்தியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 78,55,992 பேர் முதல் டோஸ் தடுப்பூசியையும், 3,83,463 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 2,43,008 பேர் முதல் டோஸ் தடுப்பூசியையும், 1975 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738302
(Visitor Counter : 209
பிரதமர் அலுவலகம்
பிரதமர், கத்தார் நாட்டின் அரசர் மேன்மைமிகு ஷேக் தமீம் பின் ஹமத் அல்-தனி ஆகியோரிடையே தொலைபேசி உரையாடல்
பிரதமர் திரு நரேந்திர மோடி, கத்தார் நாட்டின் அரசர் மேன்மைமிகு ஷேக் தமீம் பின் ஹமத் அல்-தனி உடன் தொலைபேசி வாயிலாக உரையாடினார்.
எதிர்வரும் கத்தார் தேசிய தினத்தை முன்னிட்டு மேன்மைமிகு அமீருக்கு பிரதமர் தனது வாழ்த்துகளைத் தெரிவித்தார். வாழ்த்துகளுக்காக பிரதமருக்கு நன்றி தெரிவித்த மேன்மைமிகு அரசர், கத்தார் தேசிய தினக் கொண்டாட்டங்களில் இந்திய சமூகம் உற்சாகத்துடன் பங்கு பெறுவது குறித்து மகிழ்ச்சி தெரிவித்தார். சமீபத்தில் கொண்டாடப்பட்ட தீபாவளி திருநாளுக்காக பிரதமருக்கு அரசர் வாழ்த்து தெரிவித்தார்.
முதலீடுகள் மற்றும் எரிசக்தி பாதுகாப்பில் இரு நாடுகளுக்கு இடையேயான வலுவான ஒத்துழைப்பு குறித்து ஆலோசித்த இரு தலைவர்களும், இது தொடர்பான சமீபத்திய நேர்மறை நிகழ்வுகளை ஆய்வு செய்தனர். கத்தார் முதலீட்டு முகமை இந்தியாவில் செய்யவிருக்கும் முதலீடுகளுக்குத் தேவையான வசதிகளை வழங்குவதற்காக சிறப்பு பணிக்குழு ஒன்றை அமைக்க இரு தலைவர்களும் முடிவெடுத்தனர். மேலும், இந்தியாவின் ஒட்டுமொத்த எரிசக்தி மதிப்பு சங்கிலியில் கத்தாரின் முதலீடுகளை ஆய்வு செய்வதற்கும் இருவரும் முடிவெடுத்தனர்.
தொடர்ந்து தொடர்பில் இருக்க ஒப்புக் கொண்ட இரு தலைவர்களும், கொவிட்-19 பெருந்தொற்றால் ஏற்பட்டுள்ள பொது சுகாதார நிலைமை சீரானதும் நேரில் சந்தித்துக் கொள்ளும் அவாவை வெளிப்படுத்தினர்.
வடகிழக்குப் பகுதி வளர்ச்சி அமைச்சகம்
விடுதலையின் அமிர்தப் பெருவிழாவை குறிக்கும் வகையில் வடகிழக்கு திருவிழா
காங்டாக்கில் நாளை  நடைபெற உள்ள கருத்தரங்கில் மத்திய வீட்டுவசதி, நகர்ப்புற விவகாரங்கள், பெட்ரோலியம் மற்றும் இயற்கை எரிவாயுத்துறை அமைச்சர் திரு ஹர்தீப் சிங் புரி தலைமை விருந்தினராக பங்கேற்கிறார்.
‘வடகிழக்கு மாநிலங்களில் நகர்ப்புற வளர்ச்சி: பொலிவுறு நகரப் புரட்சி’ என்பதில் இந்நிகழ்ச்சி கவனம் செலுத்தும். சிக்கிம் நகர்ப்புற வளர்ச்சி மற்றும் உணவுத்துறை அமைச்சர் திரு அருண் உப்ரட்டி மற்றும் மத்திய - மாநில அரசுகளின் மூத்த அதிகாரிகள் பங்கேற்கும் தொடக்க அமர்வின் போது, ஆன்லைன் கட்டட அனுமதி அமைப்பு முறைப்படி தொடங்கப்படும்.
காலை அமர்வைத் தொடர்ந்து, தொடர்புடைய தலைப்பில் மூன்று தொழில்நுட்ப அமர்வுகள் நடைபெறும். காரக்பூரில் உள்ள ஐஐடியின் மூத்த பேராசிரியர்களால் இவை நடத்தப்படும்.
வடகிழக்கு பிராந்திய வளர்ச்சி அமைச்சகத்தின் கீழ் விடுதலையின் அமிர்தப் பெருவிழாவை குறிக்கும் வகையில் வடகிழக்கு திருவிழா : ஏப்ரல் 28, 2022 முதல் மே 4, 2022 வரை எட்டு வடகிழக்கு மாநிலங்களிலும் கொண்டாடப்படுகிறது. இதன் ஒரு பகுதியாக இந்த நிகழ்ச்சிக்கு ஏற்பாடு செய்யப்பட்டுள்ளது.
இந்தியா தற்போது தனது 75-வது ஆண்டு சுதந்திரத்தை கொண்டாடுகிறது. நாட்டின் புகழ்பெற்ற வரலாறு, மக்கள், கலாச்சாரம் மற்றும் சாதனைகள் ஆகியவற்றை இந்த விழாவின் மூலம் வடகிழக்கு பிராந்தியத்தின் பல்வேறு பகுதிகளுக்கு அமைச்சகம் எடுத்துச் செல்லும். மேலும், வடகிழக்கு பிராந்தியத்தின் சாதனைகள் குறித்தும் எடுத்துரைக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821233